Kínverska keisarastjórnin neyddist til að samþykkja fjölmargar kröfur sem Vesturveldin gerðu til aukinna ítaka í Kínaveldi og á seinni hluta 19. aldar tók að bera í auknum mæli á pólitískum óstöðugleika , fjárskorti og óeiningu í Kína . Japan sá sér leik á borði þegar Kína veiktist og hóf aukin afskipti af Kóreuskaga sem leiddi til stríðs milli Kína og Japan árin 1894 - 1895 . Skipting Kóreuskagans . Stefnan var sú að sameina hlutana í eitt frjálst Kóreuríki þegar ríkisstjórnir Bandaríkjanna , Breta , Sovétmanna og Kínverja gætu komið sér saman um stjórnarfyrirkomulag slíks ríkis . Þann 25. júní 1950 hófst Kóreustríðið sem stóð yfir í þrjú ár og lauk því einungis með vopnahlé en ekki formlegum friðarsamningi . Uppskipting ríkjanna að stríði loknu var í grundvallaratriðum sú sama og í upphafi þess , eða um 38. breiddargráðu . Þótt stríðið og eftirmálar þess hafi vissulega dýpkað klofninginn á Kóreuskaga gera stjórnarskrár beggja ríkja ráð fyrir sameiningu þeirra í eitt , þó vissulega á forsendum hvors fyrir sig . Því má telja líklegt að endursameining ríkjanna muni eiga sér stað í framtíðinni , enda stefna þau bæði að því , en eftir meira en 60 ára aðskilnað verður það ekki einföld aðgerð .